АДВОКАТСКА КОЛЕГИЯ гр.КЪРДЖАЛИ

ПРОТОКОЛ № 11

Днес,30.06.2022 г. се проведе извънредно заседание на Адвокатския съвет при Кърджалийска адвокатска колегия с членовете на Адвокатски съвет в състав:

адв.Христо Анастасов Караманолов - председател, адв.Мария Найденова Чилова - зам.председател, адв.Венелина Петкова Милушева - секретар и адв.Ивана Петрова Бръмбарова - основен член .

Отсъства по уважителни причини адв.Радослав Каменов Николов- основен член.

На основание чл.88, ал.3 от ЗА , заседанието е редовно и има необходимият кворум за вземане на решения.

Заседанието премина в следния **дневен ред**:

1. Одобряване на отчетите за служебни защити.

Докладва: председателят на АС

2. Доклад по Жалба с вх. № 1-Ж/13.05.2022 г.

Докладва: зам.председателят на АС

3. Разпределяне на  искания за особени представители и процесуално представителство.

Докладва: председателят на АС

**Председателя на АК Кърджали адвокат Христо Караманолов открива заседанието на САК.**

*По първа точка* от дневния ред:

По първа точка гласували „за”4.Против и въздържали се няма.

След станалите разисквания САК взе следното

***Р Е Ш Е Н И Е № 1***

Одобрява представените отчети за служебни защити, които следва да бъдат изпратени на НБПП София.

*По втора точка* от дневния ред:

По втора точка гласували „за”4.Против и въздържали се няма.

След станалите разисквания САК взе следното

***Р Е Ш Е Н И Е № 2***

На основание чл.137, ал.5 от Закона за адвокатурата САК ***ОТКАЗВА*** да образува дисциплинарно производство срещу адвокат ……… от Адвокатска колегия - Кърджали, във връзка с жалбата подадена от ……… , с вх.№ 1-Ж/13.05.2022 г.

МОТИВИ: Въз основа на изложеното в жалбата, приложените към нея документи и приобщените допълнителни по преписката документи и обяснения взети от страните не са налице извършени дисциплинарни нарушения по чл.132, ал.1, т.1-10 от Закона за адвокатурата и Етичния кодекс на адвоката.

На основание чл.137,ал.6 от ЗА отказът за образуване на дисциплинарно производство може да се обжалва от заинтересуваното лице в 14-дневен срок от съобщението пред Висшия адвокатски съвет.

Да се изпрати препис-извлечение от решението на страните.

*По трета точка* от дневния ред:

По трета точка гласували „за”4.Против и въздържали се няма.

След станалите разисквания САК взе следното

***Р Е Ш Е Н И Е № 3***

***САК разпределя искания за особени представители и процесуално представителство по чл.23 от ЗПП, както следва:***

- Изп.д.№ 43/2022 г. по описа на СИС при Районен съд- Кърджали на адв.Илчо Колев.

-ЧНД №122/2022г. по описа на Окръжен съд-Кърджали на адв.Мюмюн Алиев.

След изчерпване на дневния ред заседанието беше закрито.

ПРЕДСЕДАТЕЛ на САК:

/адв. Христо Караманолов/

ПРОТОКОЛЧИК :

/ Елена Кючукова /